**PRETENDENTŲ Į TEISĖJUS IR TEISĖJŲ ASMENINIŲ KOMPETENCIJŲ VERTINIMO PASLAUGŲ**

**TECHNINĖ SPECIFIKACIJA**

1. **BENDROSIOS NUOSTATOS**
	1. Nacionalinė teismų administracija (toliau – Administracija arba Perkančioji organizacija) yra teismus ir teismų savivaldos institucijas aptarnaujanti biudžetinė įstaiga, kurios paskirtis – pagal kompetenciją užtikrinti teismų ir teismų savivaldos institucijų administracinę ir organizacinę veiklą (Lietuvos Respublikos nacionalinės teismų administracijos įstatymo 1 straipsnio 1 dalis).
	2. Lietuvos Respublikos teismų įstatymo[[1]](#footnote-1) 551 straipsnio 8 dalyje įtvirtinta, kad, nustatant pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmenines būdo ir pažintines savybes, asmens kompetencijų vertinimui, atskleidžiančiam asmens pasirengimą būti teisėju, atlikti pasitelkiami ekspertai. Ekspertai pasitelkiami ir asmens kompetencijų vertinimas atliekamas Teisėjų tarybos nustatyta tvarka.
	3. Vadovaujantis Teisėjų tarybos 2022 m. sausio 28 d. nutarimu[[2]](#footnote-2) Nr. 13P-32-(7.1.2.) „Dėl Pretendentų į teisėjus atrankos kriterijų, Teisėjų karjeros siekiančių asmenų vertinimo kriterijų ir asmeninių kompetencijų vertinimo tvarkos aprašo patvirtinimo“ patvirtintu Pretendentų į teisėjus atrankos kriterijų, Teisėjų karjeros siekiančių asmenų vertinimo kriterijų ir asmeninių kompetencijų vertinimo tvarkos aprašu (toliau – Vertinimo aprašas) ir Teisėjų tarybos 2022 m. sausio 28 d. nutarimu[[3]](#footnote-3) Nr. 13P-33-(7.1.2.) „Dėl Ekspertų pasitelkimo pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų įvertinimui tvarkos aprašo patvirtinimo“ patvirtintu Ekspertų pasitelkimo pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų įvertinimui tvarkos aprašu (toliau – Ekspertų pasitelkimo aprašas), Nacionalinės teismų administracijos direktoriaus 2022 m. kovo 2 d. įsakymu4 Nr. 6P-35 ,,Dėl Pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių kompetencijų vertinimo organizavimo ir koordinavimo Nacionalinėje teismų administracijoje tvarkos aprašą patvirtinimo“ patvirtintu Pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių kompetencijų vertinimo organizavimo ir koordinavimo Nacionalinėje teismų administracijoje tvarkos aprašu turi būti vykdomas pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų vertinimas.
	4. Techninėje specifikacijoje vartojamos sąvokos suprantamos taip, kaip jos apibrėžtos Lietuvos Respublikos teismų įstatyme, Vertinimo apraše, Ekspertų pasitelkimo apraše.
2. **PIRKIMO OBJEKTAS**
	1. Pirkimo objektas – pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų vertinimo paslaugos.
	2. Perkamų paslaugų tikslas – objektyvaus asmenų, kurie pretenduoja į laisvas arba atsilaisvinančias apylinkės teismo teisėjų vietas, bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų vertinimo vykdymas, užtikrinant vertinimo profesionalumo, pagarbos asmeniui, lygiateisiškumo, konfidencialumo, skaidrumo ir etiškumo principus.

Pirkimas į dalis neskaidomas. Pirkimo objektas į dalis neskaidomas, atsižvelgiant į tai, kad pirkimo sutarties su skirtingais paslaugų teikėjais vykdymas taptų per daug sudėtingas, nes skaidymo atveju pasunkėtų skirtingų teikėjų ekspertų teikiamų paslaugų organizavimas ir koordinavimas. Paslaugos teikimo tikslingumo, nepertraukiamumo ir rezultatyvumo užtikrinimui svarbu, kad tiek bendrųjų asmeninių kompetencijų, tiek vadovavimo gebėjimus atspindinčių kompetencijų vertinimą atliktų tie patys tiekėjai. Be to, perkančiajai organizacijai koordinuojant atskirų dalių teikėjus, padidėtų administravimo kaštai.

1. **PERKAMŲ PASLAUGŲ APIMTYS**
	1. Ekspertų paslaugos ir jų apimtys planuojamos atsižvelgiant į numatomus Pretendentų į teisėjus atrankos komisijos atrankose dalyvaujančių asmenų vidutinius metinius statistinius kiekius (2023 m. dalyvavo 131 asm), siekiant užtikrinti nepertraukiamą ir profesionalų asmeninių kompetencijų vertinimą Teisėjų tarybos nustatyta tvarka. Kadangi Lietuvos Respublikos teismų įstatymo 551 straipsnio 8 dalies nuostatos taikomos asmenims, dalyvaujantiems pretendentų į laisvas arba atsilaisvinančias apylinkės teismo teisėjų vietas, teisėjų karjeros siekiančių asmenų, kandidatų į teismo pirmininko, teismo pirmininko pavaduotojo ar skyriaus pirmininko pareigas atrankose, paskelbtose po 2022-01-01, planuojama, kad pagal sudaromą paslaugų teikimo sutartį vertinimų skaičius turėtų būti apie 100.
	2. Perkamų paslaugų preliminarus kiekis išreiškiamas preliminariu atrankose dalyvaujančių asmenų skaičiumi pagal pozicijas, į kurias pretenduoja vertinamasis[[4]](#footnote-4), ir konsultacinių valandų skaičiumi vienam vertinamajam:

|  |  |  |  |
| --- | --- | --- | --- |
|  |  Bendrųjų asmeninių kompetencijų vertinimas |  Bendrųjų ir vadovavimo gebėjimus atspindinčių asmeninių kompetencijų vertinimas | Vadovavimo gebėjimus atspindinčių asmeninių kompetencijų vertinimas (jei vertinamasis turi galiojantį bendrųjų asmeninių kompetencijų vertinimą) |
| Preliminarus atrankose dalyvausiančių asmenų skaičius | 65 | 25 | 10 |
| Konsultacinių valandų skaičius vienam vertinamajam  | 9\* | 12\*\* | 4\*\*\* |

\* Bendrųjų asmeninių kompetencijų vertinimui skiriama iki 9 konsultacinių valandų, kurias sudaro:

Ekspertui, kuris dalyvauja vertinime tiesiogiai: kompetencijomis grįstas struktūruotas interviu iki 1,5 val., klausimyno/testo pildymas iki 1 val., išvados parengimui skiriama iki 3 val.;

Ekspertui, kuris dalyvauja vertinime netiesiogiai: išvados parengimui skiriama iki 3,5 val. (įskaitant asmeninių kompetencijų vertinimo skaitmeninio garso įrašo perklausą, testo rezultatų peržiūrą).

\*\* Bendrųjų ir vadovavimo gebėjimus atspindinčių asmeninių kompetencijų vertinimui skiriama iki 12 konsultacinių valandų, kurias sudaro:

Ekspertui, kuris dalyvauja vertinime tiesiogiai: kompetencijomis grįstas struktūruotas interviu iki 2,5 val., klausimyno/testo pildymas iki 1 val., išvados parengimui skiriama iki 4 val.;

Ekspertui, kuris dalyvauja vertinime netiesiogiai: išvados parengimui skiriama iki 4,5 val. (įskaitant asmeninių kompetencijų vertinimo skaitmeninio garso įrašo perklausą, testo rezultatų peržiūrą).

\*\*\*Vadovavimo gebėjimus atspindinčių asmeninių kompetencijų (jei vertinamasis turi galiojantį bendrųjų asmeninių kompetencijų vertinimą) vertinimui skiriama iki 4 konsultacinių valandų, kurias sudaro:

Ekspertui, kuris dalyvauja vertinime tiesiogiai: kompetencijomis grįstas struktūruotas interviu iki 1 val., išvados parengimui skiriama iki 1,5 val.;

Ekspertui, kuris dalyvauja vertinime netiesiogiai: išvados parengimui skiriama iki 1,5 val. (įskaitant asmeninių kompetencijų vertinimo skaitmeninio garso įrašo perklausą).

* 1. Perkančioji organizacija turi teisę pirkti paslaugas pagal realų poreikį ir neįsipareigoja įsigyti viso preliminaraus paslaugų kiekio, nurodyto šios techninės specifikacijos 3.1 ir 3.2 punktuose, taip pat minėtuose punktuose nurodyti kiekiai yra preliminarūs ir gali kisti, įsigyjamas maksimalus paslaugų kiekis 925 val.
1. **PASLAUGŲ APRAŠYMAS**
	1. Vertinimo organizavimo, koordinavimo ir vykdymo eiga nustatyta Vertinimo apraše bei Nacionalinės teismų administracijos direktoriaus 2022 m. kovo 2 d. įsakymu Nr. 6P-35-(1.1.E) „Dėl Pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių kompetencijų vertinimo organizavimo ir koordinavimo Nacionalinėje teismų administracijoje tvarkos aprašo patvirtinimo“ patvirtintame Pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių kompetencijų vertinimo organizavimo ir koordinavimo Nacionalinėje teismų administracijoje tvarkos apraše.
	2. Paslaugų tiekėjas sutarties galiojimo laikotarpiu turės įvertinti vertinamųjų asmenų asmenines kompetencijas naudojant šiuos metodus:
		1. **kompetencijomis grįstas struktūruotas interviu**:
			1. ekspertas, kuris vertinime dalyvauja tiesiogiai, kompetencijomis grįsto struktūruoto interviu klausimus vertinamajam formuluoja STAR (angl. situation, task, actions, result) principu ir užduoda asmenines kompetencijas vertinančius interviu klausimus vertinamajam;
			2. Perkančioji organizacija ekspertui pateiks asmeninėmis kompetencijomis grįsto struktūruoto interviu klausimų banką, kuris turi būti naudojamas vertinamojo kompetencijoms įvertinti;
			3. jei vertinamasis asmuo neatsako į klausimą pagal pateiktą STAR formatą, užduodami papildomi klausimai. Prie kito klausimo ekspertui patariama pereiti tuomet, kai iš vertinamojo asmens atsakymų galima užpildyti visus STAR modelio punktus;
			4. kompetencijomis grįsto struktūruoto interviu trukmė:
				1. iki 90 minučių, kai vertinamas pretendentas į teisėjus ar teisėjų karjeros siekiantis asmuo (ne vadovas) (vertinamos bendrosios asmeninės kompetencijos);
				2. kai vertinamas teisėjų karjeros siekiantis asmuo (vadovas), kompetencijomis grįstas struktūruotas interviu trunka iki 150 minučių, jei vertinamasis neturi galiojančio bendrųjų asmeninių kompetencijų vertinimo (vertinamos bendrosios ir vadovavimo asmeninės kompetencijos) arba trunka iki 60 minučių, jei vertinamasis turi galiojantį bendrųjų asmeninių kompetencijų vertinimą (vertinamos vadovavimo asmeninės kompetencijos);
			5. ekspertas kiekvieną interviu metodu vertinamą asmeninės kompetencijos komponentą įvertina balais (nuo 1 iki 4).
		2. **asmenybės klausimynas:**
			1. ekspertas pateikia vertinamajam užpildyti asmenybės klausimyną, kuris parengtas remiantis Penkių faktorių modeliu (angl. the Big Five model arba the Five-Factor model) ar lygiaverčiu;
			2. naudojami klausimynai/testai turi būti standartizuoti Lietuvoje;
			3. asmeninės kompetencijos, kurias padeda įvertinti asmenybės klausimynas: organizuotumas ir pareigingumas, saviugda, tvirtumas, konfliktų valdymas ir bendradarbiavimas. Ekspertas balus priskiria tik tiems asmeninių kompetencijų komponentams, apie kuriuos asmenybės klausimynas suteikia informacijos, o ne visai kompetencijai;
				1. asmenybės klausimyno pildymo trukmė – iki 30 minučių. Vertinamajam pageidaujant, asmenybės klausimyno pildymo trukmė pratęsiama, bet ne daugiau kaip 30 minučių;
			4. Perkančioji organizacija pateiks rekomendacijas, kaip priskirti vertinamųjų asmeninių kompetencijų komponentų balus, remiantis asmenybės klausimyno rezultatais;
			5. asmenybės klausimyno ataskaita (elektroniniu formatu, lietuvių kalba) turi būti pateikta Perkančiajai organizacijai;
			6. Vertinamas asmuo prie asmenybės klausimyno turi prisijungti ir jį pildyti naudodamasis pateikta nuoroda. Kai asmeninių kompetencijų vertinimas vyksta kontaktiniu būdu, asmenybės klausimyną vertinamas asmuo pildo Administracijos patalpose įrengtoje kompiuterizuotoje darbo vietoje;
			7. Perkančiajai organizacijai pageidaujant turi būti suteikta galimybė ištestuoti asmenybės klausimyną, kuris būtų pateikiamas vertinamiesiems elektroninėje erdvėje.
		3. Perkančioji organizacija pateiks ekspertui asmeninių kompetencijų vertinimo rezultatų suvedimo formą, kuri turės būti pateikta kartu su vertinimo išvada Administracijai.
		4. Perkančioji organizacija ekspertui pateiks metodinę medžiagą, kurią sudarys: kompetencijų ir vertinimo užduočių matrica, interviu klausimų bankas, asmenybės klausimyno rezultatų susiejimo su teisėjo kompetencijų modeliu rekomendacijos, vertinimo rezultatų suvedimo formos pildymo rekomendacijos.
		5. Pretendentų į teisėjus ir teisėjų karjeros siekiančių asmenų vertinimo trukmė iš viso:
			1. bendrųjų asmeninių kompetencijų vertinimas trunka ne ilgiau kaip 2 val. 30 min. (neįskaitant poilsiui skirtų pertraukų);
			2. bendrųjų ir vadovavimo gebėjimus atspindinčių asmeninių kompetencijų vertinimas trunka ne ilgiau kaip 3 val. 30 min. (neįskaitant poilsiui skirtų pertraukų), jei vertinamasis neturi galiojančio bendrųjų asmeninių kompetencijų vertinimo;
			3. vadovavimo gebėjimus atspindinčių asmeninių kompetencijų vertinimas trunka ne ilgiau kaip 1 val. (neįskaitant poilsiui skirtų pertraukų), jei vertinamasis turi galiojantį bendrųjų asmeninių kompetencijų vertinimą.
2. **VERTINIMO IŠVADOS PILDYMAS IR PATEIKIMAS**
	1. Ekspertai pagal vertinamas asmenines kompetencijas analizuoja visą vertinimo metu surinktą informaciją, apibendrina savo pastabas ir priskiria kiekvienai vertintai asmeninei kompetencijai lygį, vadovaujantis Teisėjo kompetencijų modeliu (pateiktu Vertinimo aprašo priede Nr. 1), vertinimo rezultatai pateikiami parengiant vertinimo išvadą pagal Vertinimo aprašo Priede Nr. 2 ir/arba Priede Nr. 3 nustatytą formą.
	2. Ekspertai, atlikę vertinimą, parengia bendrą vertinimo išvadą.
	3. Išvadoje pateikiamas kompetencijos lygis nustatomas pagal ekspertų skirtus balus, kurie pildomi vertinimo rezultatų suvedimo formoje.
	4. Asmeninių kompetencijų vertinimo išvada turi būti pagrįsta duomenimis iš vykusio vertinimo.
	5. Rekomendacijose vertinamajam dėl kompetencijų ugdymo ekspertai pateikia galimas konkrečių tobulintinų kompetencijų tobulinimo kryptis tam, kad vertinamasis turėtų atskaitos taškus asmeniniam tobulėjimui.
	6. Vertinimo išvada Perkančiajai organizacijai pateikiama suredaguota, parašyta taisyklinga lietuvių kalba. Kartu su išvada ekspertai pateikia kiekvieno vertinamojo rezultatų suvedimo formą, asmenybės klausimyno ataskaitą.
	7. Vertinimo išvada turi būti parengiama Word arba kitu su Perkančiąja organizacija suderintu formatu, Times New Roman 12 dydžio šriftu ir Perkančiajai organizacijai pateikiama pasirašyta fiziniais ar kvalifikuotais el. parašais.
	8. Vertinimo išvada kartu su visa vertinimo medžiaga pateikiami Administracijai.
3. **BENDRIEJI REIKALAVIMAI, SUSIJĘ SU PASLAUGŲ TEIKIMU**
	1. Paslaugų teikėjas bet kokiame paslaugų įgyvendinimo etape privalės atsižvelgti į Perkančiosios organizacijos teikiamas pastabas dėl teikiamų paslaugų kokybės užtikrinimo.
	2. Paslaugų teikimo metu paslaugų tiekėjas turi vadovautis aktualiomis šioje techninėje specifikacijoje nurodytų teisės aktų redakcijomis.
	3. Į paslaugų kainą turi būti įskaičiuotos visos su paslaugų teikimu susijusios išlaidos.
	4. Paslaugų teikėjas turi užtikrinti paslaugų teikėjo ekspertų realų darbą vykdant sutartį ir galimybę Perkančiajai organizacijai tiesiogiai bendrauti su ekspertais derinant paslaugų vykdymą bei rezultatus. Susitikimuose ir bendraujant elektroniniu paštu privalo tiesiogiai dalyvauti paslaugų teikėjo sutarčiai vykdyti paskirti ekspertai, bendravimas per paslaugų teikėjo paskirtą papildomą personalą ar trečiuosius asmenis laikomas tinkamu tik organizaciniais klausimais.
	5. Paslaugų tiekėjas turi užtikrinti, kad bus išlaikomas (nesumažintas) specialistų skaičius, nurodytas teikiant pasiūlymą, taip pat, kad paslaugas teiks viešajame pirkime pasiūlyti specialistai, kurie gali būti pakeisti ir/ar įtraukti nauji specialistai tik dėl objektyvių priežasčių (atostogų, ligos atvejais, nutrūkus darbo santykiams su paslaugų teikėju ir pan.) ir tik paslaugų gavėjui raštu pritarus sutartyje ir viešojo pirkimo sąlygose numatyta tvarka. Keičiami ir/ar įtraukiami nauji specialistai privalo atitikti kvalifikacinius reikalavimus, jei tokie buvo keliami viešojo pirkimo sąlygose, o, jei norima keisti specialistą, kuris buvo vertintas techninio pasiūlymo vertinimo metu, toks keitimas galimas tik tokiu atveju, jei išlaikomas (nesumažinamas) specialistų skaičius, nurodytas techniniame pasiūlyme ir jei naujai siūlomas specialistas turi ne mažesnę (t. y. analogišką arba didesnę) kompetenciją pagal techninio pasiūlymo vertinimo kriterijus, kokią turėjo norimas keisti specialistas.
	6. Esant informacijos, suderinimo, konsultacijos ar panašiam poreikiui, paslaugų teikėjas gali kreiptis į Perkančiosios organizacijos kontaktinį asmenį bet kurią darbo dieną per visą sutarties vykdymo laikotarpį.
1. [Lietuvos Respublikos teismų įstatymas](https://e-seimas.lrs.lt/portal/legalAct/lt/TAD/TAIS.5825/asr) [↑](#footnote-ref-1)
2. Teisėjų tarybos 2022 m. sausio 28 d. nutarimas Nr. 13P-32-(7.1.2.) „[Dėl Pretendentų į teisėjus atrankos kriterijų, Teisėjų karjeros siekiančių asmenų vertinimo kriterijų ir asmeninių kompetencijų vertinimo tvarkos aprašo patvirtinimo](https://e-seimas.lrs.lt/portal/legalAct/lt/TAD/a149cd92839f11ecb8b0fe92fb660e20/asr)“ [↑](#footnote-ref-2)
3. Teisėjų tarybos 2022 m. sausio 28 d. nutarimas Nr. 13P-33-(7.1.2.) „[Dėl Ekspertų pasitelkimo pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių būdo ir pažintinių savybių ir asmeninių kompetencijų įvertinimui tvarkos aprašo patvirtinimo](https://www.e-tar.lt/portal/lt/legalAct/5f7f06d0828e11ecbd43a994b3e2e1cb)“

4 Nacionalinės teismų administracijos direktoriaus 2022 m. kovo 2 d. įsakymas Nr. 6P-35 ,,Dėl Pretendentų į laisvas arba atsilaisvinančias apylinkės teismo teisėjų vietas bei teisėjų karjeros siekiančių asmenų asmeninių kompetencijų vertinimo organizavimo ir koordinavimo Nacionalinėje teismų administracijoje tvarkos aprašą patvirtinimo“ [↑](#footnote-ref-3)
4. Vertinamasis šioje techninėje specifikacijoje suprantamas kaip asmuo, kuris ketina dalyvauti pretendentų į laisvas arba atsilaisvinančias apylinkės teismo teisėjų vietas, teisėjų karjeros siekiančių asmenų, kandidatų į teismo pirmininko, teismo pirmininko pavaduotojo ar skyriaus pirmininko pareigas atrankose ir kuriam atliekamas asmeninių kompetencijų vertinimas [↑](#footnote-ref-4)